Oral sex ผ่านไป1วัน มีตุ่มขึ้นตรงใต้ลิ้นค่ะ มีอาการเจ็บ เป็นอันตรายมั้ยคะ
สวัสดีค่ะ Hello kitty,ตุ่มที่ขึ้นตรงใต้ลิ้น อาจเป็น1. ถุงน้ำเมือก (mucocele) ซึ่งเกิดจากการอุดตันของท่อของต่อมน้ำลายขนาดเล็กๆ และมีการรั่วไหลของน้ำเมือกออกมาอยู่รอบๆ เนื้อเยื่อแถวนั้น ทำให้เห็นเป็นตุ่มนูนออกใสๆ ได้ มักคลำได้นิ่ม แต่จะไม่มีอาการเจ็บหรือปวด2. เนื้องอกธรรมดาชนิดต่างๆ แต่ปกติจะไม่ได้ทำให้มีอาการเจ็บ3. เป็นซีสต์ชนิดต่างๆ แต่ก็จะไม่ได้ทำให้มีอาการเจ็บเช่นกัน4. เป็นอาการแสดงของโรคติดเชื้อต่างๆ เช่น- โรคมือเท้าปาก ซึ่งเป็นโรคที่มักพบในเด็กเล็ก แต่ในผู้ใหญ่ก็สามารถพบได้ โดยจะพบมีน้ำหรือตุ่มแดงๆ บริเวณมือ เท้าและในปาก และมีอาการเจ็บร่วมด้วย- ซิฟิลิส ซึ่งสามารติอต่อจากการทำออรัลเซ็กส์ได้ หากอีกฝ่ายมีเชื้อ อย่างไรก็ตาม หากเพิ่งทำออรัลเซ็กส์ไป 1 วัน แล้วเกิดตุ่มขึ้นมา ก็ไม่น่าใช่ เพราะระยะฟักตัวของโรคจะนานเป็นสัปดาห์หากตุ่มไม่หายไป แนะนำควรไปพบแพทย์เฉพาะทางหู-คอ-จมูกเพื่อให้การวินิจฉัยค่ะ ในเบื้องต้น ก็ไม่ควรไปจับ สัมผัสตุ่มดังกล่าวบ่อยๆ และควรงดการทานอาหารที่เผ็ดหรือร้อนไป งดการใช้น้ำยาบ้วนปาก เพื่อลดการระคายเคือง ไม่ให้เจ็บปวดมากขึ้นไปอีกค่ะ นอกจากนี้ ก็ควรงดการทำออรัลเซ็กส์ไปก่อนด้วย